BBC Alba

Το BBC Alba είναι Σκωτικό Γαελικό ψηφιακό τηλεοπτικό κανάλι, το οποίο ανήκει από κοινού στο BBC και στη Γαελική Υπηρεσία Μέσων Ενημέρωσης MG Alba η οποία χρηματοδοτείται από την Κυβέρνηση της Σκωτίας. Το κανάλι ξεκίνησε να εκπέμπει στις 19 Σεπτεμβρίου 2008 και κάθε μέρα μεταδίδει πρόγραμμα διαρκείας εφτά ωρών. Alba είναι η σκωτική γαελική ονομασία της χώρας, από όπου εκπέμπει το κανάλι. Αποτελεί το μοναδικό τηλεοπτικό σταθμό που δεν ανήκει εξ ολοκλήρου στο BBC και επίσης είναι ο πρώτος τηλεοπτικός σταθμός γενικού περιεχομένου, ο οποίος εκπέμπει εξ ολοκλήρου από τη Σκωτία και σχεδόν όλα τα προγράμματά του παράγονται στη Σκωτία.

Μετάδοση
Το κανάλι είναι διαθέσιμο στη Σκωτία μέσω επίγειου ψηφιακού σήματος και στο υπόλοιπο Ηνωμένο Βασίλειο μέσω δορυφόρου, καθώς και μέσω διαδικτύου από την υπηρεσία BBC iPlayer.

Τηλεθέαση
Το κανάλι το παρακολουθούν περίπου 637.000 άνθρωποι άνω των 16 σε όλη τη Σκωτία. Επιπλέον το BBC Alba είχε 4.1 εκατομμύριους τηλεθεατές μέσω του BBC iPlayer τη διετία 2012-2013.

Παραπομπές

Εξωτερικοί σύνδεσμοι
Επίσημη Ιστοσελίδα

Βρετανικοί Τηλεοπτικοί σταθμοί
BBC Scotland
Σκωτσέζικοι τηλεοπτικοί σταθμοί
Τηλεοπτικά κανάλια και σταθμοί οι οποίοι ιδρύθηκαν το 2008